. 



66 A. G. Otto^ 



Venam cavam superiorem simplicem inveni, reliquas vero 

 colli capitisque venas , ut in Gliribus omnibus ; canalis tempo- 

 ralis est fissura ampla inter os petrosum, bregmatis et tem- 

 porum sita; vena temporalis profunda non e canali, sed iam 

 antea e venae iugularis fine ortum ducit. 



Organon auditus quidem , si cum eo olfactus , in Hystrice 

 revera enormi et dimidium circiter totius cranii occupante, 

 comparetur, omnino parvum apparebit; ceterum mediocrem 

 habet magnitudinem ; os petrosum interne parum prominet, 

 sed eius bulla haud parva est et formam exhibet subrotun- 

 dam; meatus auditorius externus longus, angustus et declivis; 

 membrana tympani rotunda, respectu magnitudinis et situs 

 obliqui medium quasi tenet et limbo parum prominente cin- 

 cta est. Tympani cavum satis capax, laeve et sine septis, 

 tamen in duas solitas dividitur cellas, quarum superior, si cum 

 inferiori comparetur, omnino magna dici potest. Tuba Eusta- 

 chiana longa, angusta, in sulco, ei et musculo tensori com- 

 muni supraque cochleam posito , incipit. Malleus manubrium 

 exhibet longum et rectum, processus vero brevissimos et 

 vix dignoscendos , caput vero elongatum, crassiusculum , et 

 ita prorsum flexum , ut impediat , quin malleus ex angusto cel- 

 lulae superioris ostio egrediatur. Incus et stapes admodum 

 parva solitam ostendunt formam ; fenestra vestibuli oblonga , 

 ea cochleae illi vicina et respectu amplitudinis paene aequa- 

 lis, subrotunda et retrorsum spectans. Cochlea quidem satis 

 magna, sed parum prominens, tres cum dimidio, quod notum 

 est, continet gyros. Canales semicirculares comparate parvas 

 inveni; canalem Fallopii parum inflexum et plane osseum; 

 porum acusticum internum amplum et profundum; loco sinus 

 pro cerebelli floccis modo foveolam ; denique aperturas aquae- 

 ductuum parvas, 



